b'\n_START_ARTICLE_\nXi Zhongxun\n_START_SECTION_\nLiv og virke\n_START_PARAGRAPH_\nXi ble medlem av Kinas kommunistiske ungdomsforbund i mai 1926 og i Kinas kommunistiske parti i 1928. Etter grunnleggelsen av Folkerepublikken Kina var han til \xc3\xa5 begynne med f\xc3\xb8rstesekret\xc3\xa6r i KKPs Sentralbyr\xc3\xa5 for region nordvest, og som dette basert i sin hjemprovins Shaanxi. Herifra flyttet han til Beijing der han mellom september 1952 og juli 1954 var sjef for KKPs Sentrale Propagandadepartement. I september 1953 ble han utnevnt han til generalsekret\xc3\xa6r for Statsr\xc3\xa5det, en post han beholdt under de p\xc3\xa5f\xc3\xb8lgende ti \xc3\xa5rene. Den 28. april 1959 ble han dessuten utnevnt til visestatsminister: Han ble rangert i offisielle sammenhenger sist blant Kinas p\xc3\xa5 den tid totalt seksten visestatsministre. _NEWLINE_I  1962 falt han i un\xc3\xa5de hos Kinas leder Mao Zedong, og den \xc3\xa5ttende sentralkomit\xc3\xa9ns tiende plenarsesjon avskjediget ham for \xc3\xa5 blant annet \xc3\xa5 ha inntatt en forsonlig holding til Panchen Lamas kritikk av partiets politikk i Tibet. _NEWLINE_Under kulturrevolusjonen tapte Xi alle sine politiske verv og ble sendt i indre eksil i Henan-provinsen. Mellom 1979 og 1981 var han guvern\xc3\xb8r over Guangdong-provinsen._NEWLINE_Xi ford\xc3\xb8mte offentlig hendelsene p\xc3\xa5 Tiananmenplassen i 1989. Han ble sjelden observert etter det, og det ble meldt at han tilbragte tid i fengsel.'